

# BILJEŠKE UZ FINANCIJSKA IZVJEŠĆA 2021. godine

Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.

Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Osnovna škola „Mladost“, Jakšić, pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik dvojnog proračunskog računovodstva.

**Uvod:**

Osnovna djelatnost škole je odgoj i osnovno obrazovanje i ne obavlja niti jednu dodatnu ili gospodarsku djelatnost.

Tijekom godine nije došlo do promjena ustroja ili organizacije.

Odgovorna osoba je Boško Obradović, ravnatelj.

Osoba koja je sastavljala Bilješke je Monika Pus, voditelj računovodstva, a ujedno je odgovorna i za sastavljanje financijskih izvješća.

**Bilješke uz Izvještaj o prihodima i rashodima- Obrazac PR-RAS 2021. g.**

**AOP 001**

U razdoblju siječanj-prosinac 2021. godine škola je ostvarila **ukupan prihod poslovanja** u iznosu **10.052.802,08** kune.Prihodi su umanjeni u odnosu na prethodnu godinu (indeks 89,4) jer su u 2020. g. doznačena većinska sredstva za energetsku obnovu matične škole i ŠŠ dvorane, te zbog umanjenih namjenskih prihoda od prehrane učenika i produženog boravka čiji je uzrok pandemija COVID-a.

**AOP 064**

Prihodi u iznosu **7.136.452** kuna (indeks 107,0) su u manjem postotku uvećani u odnosu na prethodnu godinu zbog prihoda na ime troškova sudskih presuda tzv. „Tužbi 6%“.

**AOP 065**

Prihodi u iznosu **51.429** kuna (indeks 26,5) su znatno umanjeni u odnosu na 2020.g jer su prihodi od MZO za učeničke udžbenike podijeljeni na 6362 Kapitalne pomoći za udžbenike i 6361 Tekuće pomoći za radne udžbenike što do sada nije bio slučaj već se sveukupan iznos vodio na Kapitalnim pomoćima.

**AOP 071**

Prihodi u iznosu **1.384.200** kuna (indeks 51,7) suznatno umanjeni u odnosu na 2020.g jer veći dio prihoda na ime energetske obnove primljen u 2020. godini kada su i radovi na projektu završeni.

**AOP 080**

Prihodi za kamate na oročena sredstva u iznosu **42** kuna (indeks 10,7) su znatno manji u odnosu na prošlo razdoblje jer je Škola prelaskom na poslovanje preko Riznice Požeško-slavonske županije (Osnivača) ugasila sa 31.03.2021. žiro-račun kod Podravske banke te više ne ostvaruje ovu vrstu prihoda.

**AOP 107**

Prihodi u iznosu od **224.932** kuna (indeks 176,4) se sastoje od prihoda roditelja za učeničku prehranu i produženi boravak učenika, te prihoda s naslova refundacije štete. Ovi prihodi su znatno uvećani u odnosu na prošlu godinu upravo zbog refundacije dijela troškova od strane Croatia osiguranja u iznosu od 133.551,90 kn nastalih uslijed prirodne nepogode-tuče koja je uzrokovala velika oštećenja na Matičnoj školi, te područnim školama Treštanovci, Tekić i Rajsavac.

|  |  |  |
| --- | --- | --- |
| 65264 | Uplate roditelja za prehranu u školskoj kuhinji, produženi boravak,  | 91.380,40 |
| 65267 | Prihodi s naslova osiguranja, refundacije štete i totalne štete | 133.551,90 |

**AOP 122**

Prihodi u iznosu od **1.500** kuna (indeks 32,3) su umanjeni u odnosu na prošlu godinu zbog pandemije virusa COVID 19 i nemogućnosti iznajmljivanja Školske sportske dvorane.

|  |  |  |
| --- | --- | --- |
| 66151 | Najam dvorane | 1.500,00 |

**AOP 123**

Prihodi od donacija u iznosu od **12.981** kn (indeks 754,7) su znatno uvećani u odnosu na prethodnu godinu jer je Škola primila donaciju od dva trgovačka društva Narodnih Novina d.d. i L-Projekta d.o.o.

**AOP 129**

Prihodi u iznosu od **1.126.056** kuna (indeks 75,3) su umanjeni u odnosu na prethodnu godinu jer su troškovi energenata znatno umanjeni zbog održavanja on-line nastave.

**AOP 146**

**Ukupni rashodi poslovanja** u iznosu od **8.588.436** kuna (indeks 98,97) umanjeni su u odnosu na prethodnu godinu. Ali povećani su rashodi za zaposlene zbog isplata „Tužbi 6%“ (AOP 148), te su umanjeni materijalni rashodi za investicijsko održavanje (AOP 174) obzirom da je energetska obnova MŠ i ŠŠD završena u prošloj godini. Rashodi se odnose na:

|  |  |  |
| --- | --- | --- |
| 311 | Rashodi za zaposlene-MZO, Produženi boravak, Pripravništvo, OBZIV i V | 5.671.576,87 |
| 31113 | -rashodi za zaposlene-Tužbe 6% | 98.179,55 |
| 312 | Ostali rashodi za zaposlene | 293.406,94 |
| 31212 | - ostali rashodi za zaposlene-Škola za život | 30.941,90 |
| 313 | Doprinosi na plaće | 924.425,48 |
| 32 | Materijalni rashodi-ostali | 1.346.804,72 |
| 3296 | - troškovi sudskih postupaka-Tužbe 6% | 36.279,45 |
| 34 | Financijski rashodi | 472,10 |
| 3433 | -zatezne kamate-Tužbe 6% | 10.465,27 |
| 37 | Naknade građanima i kućan. u naravi-radni udžbenici i radne bilježnice za učenike | 175.882,94 |

**AOP 285**

Iznos od **1.464.366** kuna prikazuje višak prihoda poslovanja. Prethodne godine je također bio iskazan višak prihoda. U 2021. višak prihoda poslovanja većinski proizlazi iz doznačenih sredstava za energetsku obnovu u iznosu od 1.384.200,10 kn, a izvršeni radovi su knjiženi u rashodima 2020. godine, te ostalih prihoda.

**AOP 344**

Rashodi u iznosu od **83.569** kuna (indeks 1,7) za nefinancijsku imovinu su smanjeni u odnosu na prošlu godinu jer je energetska obnova MŠ i ŠŠD završena u 2020. godini.

**AOP 636**

Iskazan je manjak prihoda i primitaka u ukupnom iznosu od **1.265.745** kuna.

Manjak je nastao zbog nedospjele doznake od MGIPU po projektu za energetsku obnovu zgrade MŠ i ŠŠD.

**Bilješke uz izvještaj Bilanca 2021. g.**

U Bilanci vidljivo je smanjenje vrijednosti imovine (**AOP 001**-indeks 98,6) što proizlazi iz slijedećeg:

**AOP 015**

Vrijednost uredske opreme i namještaja je sadržana u iznosu od 1.766.477 kuna (indeks 107,2) a nabavilo se novih sredstava 126.935 kuna (PSŽ, MZO-CKR faza II-prijenos iz izvanbilančnih zapisa, donacija).

**AOP 031**

Također je vidljivo i povećanje osnovnih sredstava na poziciji knjiga 51.461,41 kuna kao i povećanje iznosa ispravka vrijednosti knjiga, obzirom da su dobiveni udžbenici prema naputku Ministarstva knjiženi kao osnovna sredstva.

**AOP 063**

Stanje financijske imovine 779.661 kuna je u manjem iznosu od prošle godine (indeks 94,1) a sve je sadržano u potraživanjima obzirom da je škola sa 31.03.2021. prešla na poslovanje preko Riznice Požeško-slavonske županije (osnivača) te novčana sredstva vodi na kontu 167 (AOP 156) što je u prošloj godini iskazano na kontu 1112 (AOP 067).

**AOP 170**

Stanje obveza u iznosu od 679.775 kuna je uvelike manje u odnosu na prošlu godinu (indeks 32,1) obzirom da su se obveze u 2020. godini većinski odnosile na povrat sredstava Županiji za sufinanciranje energetske obnove MŠ i ŠŠD u iznosu od 1.285.537,66 kuna te su izvršene u 2021. godini.

**AOP 233**

Kako je na bilanci vidljivo povećanje imovine povećani su i vlastiti izvori na AOP 233.

Saldo viška prihoda poslovanja na računu 92211 iznosi 3.355.787 kn, a na računu 92222 Manjak prihoda od nefinancijske imovine 3.240.734 kn. Izvršena je obavezna korekcija viška prihoda poslovanja u ukupnom iznosu od 72.460,16 kn a odnosi se na prihode dobivene od Županije (kto 6712)za financiranje nabavke pametne ploče u iznosu o d 20.998,75 kn; Kapitalnu pomoć iz državnog proračuna (kto 63622) i to od Ministarstva obrazovanja u iznosu od 48.428,89 kn za nabavu udžbenika, knjiga za lektiru u iznosu od 3.032,52 kn u korist prihoda za nefinancijsku imovinu.

Time se dolazimo do stanja 31.12.2021. godine i to: Višak prihoda poslovanja u iznosu od 3.283.327 kn (AOP 241), manjak prihoda od nefinancijske imovine od 3.168.274 kn (AOP 244) što čini **ukupni višak poslovanja za 2021. godinu od 115.053 kn** (AOP 239 = AOP 636 PR-RAS).

Također nam se i u 2021.godini javljaju i Izvanbilančni zapisi (kto 991 i 996) AOP 253 obrasca Bilanca a radi se o imovini Ministarstva znanosti i obrazovanja (tableti, laptopi i projektori, ostala sredstva) koja je u sklopu projekta Podrška provedbi Cjelovite kurikularne reforme faza II dana školama na korištenje te je krajem 2021. godine Odlukom Ministarstva dijelom prenesena u vlasništvo škola.

**Bilješke uz Izvještaj o promjenama u vrijednosti i obujmu imovine i obveza 2021.g.**

U izvještaju je vidljivo povećanje vrijednosti imovine zbog prijenosa dijela sredstava dobivenih iz MZO u sklopu projekta Podrška provedbi Cjelovite kurikularne reforme iz izvanbilančnih zapisa na konta osnovnih sredstava u iznosu od 95.077,03 kn.

**Bilješke uz Izvještaj o obvezama – obrazac Obveze 2021.g.**

Utvrđeno je sljedeće stanje nedospjelih obveza na dan 31.12.2021. godine:

|  |  |  |
| --- | --- | --- |
| 231 | Obveze za zaposlene-MZO, Pomoćnici, Produženi boravak, Pripravništvo | 563.609,72 |
| 232 | Obveze za materijalne rashode | 58.984,11 |
| 239 | Ostale tekuće obveze |  |
|  | - obveza za povrat u proračun-naknada bolovanja-HZZO | 49.656,40 |
|  | - ostale obveze  | 7.524,33 |
|  | ***SVEUKUPNO:*** | ***679.774,56*** |

**Bilješke uz Izvještaj Rashodi prema funkcijskoj klasifikaciji 2021.g.**

U obrascu RAS-funkcijski iskazani su rashodi za dodatne usluge u obrazovanju, što je u našoj Školi prehrana i produženi boravak učenika, i u tu svrhu ostvareni su rashodi 161.180 kn što je više nego u prethodnom razdoblju jer je u 2020. godini bilo više on-line nastava, ali se i u 2021.g. povećao broj učenika u produženom boravku.

Jakšić, 31. prosinca 2021.

Telefon za kontakt: 034/315503

Osoba za kontaktiranje: Zakonski predstavnik:

Monika Pus, oec. Boško Obradović, prof.